**RESYME` OG SPØRSMÅL FRA DAGENS TALE, DATERT 06.06.2021**

**v/Pastor Gjermund Igland**

**TEMA: Hvor går veien etter pandemien?**

Teksten er hentet fra;

**Amos 3.3**

**Luk.19.1-11**

**Joh.1.2**

Arendal Misjonskirke er enige om at veien ut av pandemien, er å følge vårt motto; Guds barns enhet og synderes frelse. Gud er en mester i å snu det vanskelige til det gode. Og vi ønsker å være med å styrke vårt fellesskap i tiden som kommer og ha fokus på den oppgaven vi har som menighet.

Når vi leser historien om Sakkeus, så hører vi at det var mennesker som sto i veien for ham, så han ikke fikk se Jesus. La oss som menighet være med å peke på Jesus og åpne vei for at mennesker kan komme til Ham uten stengsler.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.